In nomine... Ego Andreas, dictus Charruote de Aquaductu... quod ego debeo uiris religiosis et honestis abbati et conuentui Sancti Stephani Dyuionensis uiginti et tres libras et quatuor solidos Uiennensium purorum, admodiatione furni de Aquaductu unius anni et admodiatione decime uniuersi finagii Aquaductus et compoto legittimo facto et habito inter me et dictos religiosos. Quam pecunie summam teneor et promitto... soluere dictis religiosis uel eorum mandato secum presentes litteras habenti ad carnipriuium proximo uenturum. Cum omnibus dampnis, missionibus, costamentis et corunnis interesse qua et quas dictus abbas uel eorum mandatum fecerit, incurrerit aut sustinuerit pro recuperatione dicte pecunie uel occasione ipsius super quibus teneor et promitto per prestitum iuramentum eis seu eorum mandato credere solo suo simplici uerbo absque omni alia probatione super hoc facienda, pro quibus omnibus et singulis supradictis melius adimplendis, obligo, trado, delibero, concedo et pono in manu dictorum abbatis et conuentus seu eorum mandato quandam domum et mansum sitam apud Aquaductum iuxta domum et mansum Uillermi Charruotte et domum dicte Fison; item dimidium iornale terre sita in finagio Molendini Aquaductus iuxta terram dicti Burgent; item dimidium iornale terre subter Biche iuxta terram Secile; item unum iornale terre en la Roichote iuxta terra Humbelini tot Lemonde; item tria iornalia terre subter Piepantaz iuxta terram Henrici Bridait; item unum iornale in dicto finagio iuxta terram Iohannis Ruffi. Uolens et concedens quod dicti religiosi seu eorum mandatum elapso termino supradicto ad predicta omnia et singula recurrant, recurrere possint et debeant et uendent in grosso uel in gracili in mercato uel extra et de denariis inde peruenientibus sibi ad plenum sattisfaciant, uenditionem uero si quidem ex ipsis fieri contigerit ex nunc laudo, uolo, concedo et emptori seu emptoribus garantire promitto et eis super hoc tradere publicum instrumentum sigillo autentico sigillato, confiteor etiam et affero per dictum iuramentum meum me et omnia supradicta obligata esse tailliabilia et explectabilia dictorum abbatis et conuentus et ad ipsorum uoluntatem... curie Burgundie. Actum anno et mense predictis.